Official Journal 310 , 16/12/2004 P. 0382 - 0388



34. PRÓTACAL MAIDIR LEIS NA FORÁLACHA IDIRTHRÉIMHSEACHA A BHAINEANN LE hINSTITIÚIDÍ AGUS COMHLACHTAÍ AN AONTAIS TÁ NA hARDPHÁIRTITHE CONARTHACHA, DE BHRÍ, d'fhonn an trasdul a eagrú ón Aontas Eorpach arna bhunú leis an gConradh ar an Aontas Eorpach agus ón gComhphobal Eorpach go dtí an tAontas Eorpach arna bhunú leis an gConradh ag bunú Bunreachta don Eoraip is comharba orthu, gur gá forálacha idirthréimhseacha a leagan síos a mbeidh feidhm acu sula ngabhfaidh lánéifeacht le forálacha uile na Bunreachta agus leis na hionstraimí is gá dá gcur chun feidhme, TAR ÉIS COMHAONTÚ ar na forálacha seo a leanas a chuirfear i gceangal leis an gConradh ag bunú Bunreachta don Eoraip agus leis an gConradh ag bunú an Chomhphobail Eorpaigh do Fhuinneamh Adamhach: TEIDEAL 1 FORÁLACHA A BHAINEANN LE PARLAIMINT NA hEORPA Airteagal 1 1. I gcomhréir leis an dara fomhír d'Airteagal I-20(2) den Bhunreacht, glacfaidh an Chomhairle Eorpach, cinneadh Eorpach lena socrófar comhdhéanamh Pharlaimint na hEorpa, tamall fada go leor roimh thoghcháin Pharlaimint na hEorpa i 2009. 2. Ar feadh an téarma pharlaimintigh 2004-2009, fanfaidh comhdhéanamh agus líon na n-ionadaithe arna dtoghadh do Pharlaimint na hEorpa i ngach Ballstát mar atá siad ar dháta an Conradh ag bunú Bunreachta don Eoraip a theacht i bhfeidhm, agus is mar a leanas líon na n-ionadaithe: An Bheilg | 24 | Poblacht na Seice | 24 | An Danmhairg | 14 | An Ghearmáin | 99 | An Eastóin | 6 | An Ghréig | 24 | An Spáinn | 54 | An Fhrainc | 78 | Éire | 13 | An Iodáil | 78 | An Chipir | 6 | An Laitvia | 9 | An Liotuáin | 13 | Lucsamburg | 6 | An Ungáir | 24 | Málta | 5 | An Ísiltír | 27 | An Ostair | 18 | An Pholainn | 54 | An Phortaingéil | 24 | An tSlóivéin | 7 | An tSlóvaic | 14 | An Fhionlainn | 14 | An tSualainn | 19 | An Ríocht Aontaithe | 78 | TEIDEAL II FORÁLACHA A BHAINEANN LEIS AN gCOMHAIRLE EORPACH AGUS LEIS AN gCOMHAIRLE Airteagal 2 1. Forálacha Airteagal I-25(1), (2) agus (3) den Bhunreacht maidir leis an tromlach cáilithe sa Chomhairle Eorpach agus sa Chomhairle a shainiú, gabhfaidh éifeacht leo an 1 Samhain 2009, tar éis na toghcháin do Pharlaimint na hEorpa i 2009 a chomóradh, i gcomhréir le hAirteagal I-20(2) den Bhunreacht. 2. Fanfaidh na forálacha seo a leanas i bhfeidhm go dtí an 31 Deireadh Fómhair 2009, gan dochar d'Airteagal I-25(4) den Bhunreacht. Le haghaidh gníomhartha na Comhairle Eorpaí agus na Comhairle nach foláir tromlach cáilithe dóibh, déanfar vótaí na gcomhaltaí a ualú mar a leanas: An Bheilg | 12 | Poblacht na Seice | 12 | An Danmhairg | 7 | An Ghearmáin | 29 | An Eastóin | 4 | An Ghréig | 12 | An Spáinn | 27 | An Fhrainc | 29 | Éire | 7 | An Iodáil | 29 | An Chipir | 4 | An Laitvia | 4 | An Liotuáin | 7 | Lucsamburg | 4 | An Ungáir | 12 | Málta | 3 | An Ísiltír | 13 | An Ostair | 10 | An Pholainn | 27 | An Phortaingéil | 12 | An tSlóivéin | 4 | An tSlóvaic | 7 | An Fhionlainn | 7 | An tSualainn | 10 | An Ríocht Aontaithe | 29 | Glacfar gníomhartha má bhíonn 232 vóta ar a laghad i bhfabhar atá in ionannas le tromlach de na comhaltaí nuair is gá faoin mBunreacht iad a ghlacadh ar thogra ón gCoimisiún. I gcásanna eile glacfar cinntí má tá 232 vóta i bhfabhar atá in ionannas le dhá thrian ar a laghad de na comhaltaí. Féadfaidh comhalta den Chomhairle Eorpach nó comhalta den Chomhairle a iarraidh, nuair a ghlacann an Chomhairle Eorpach nó an Chomhairle gníomh trí thromlach cáilithe, go ndéanfar a fhíorú go bhfuil na Ballstáit a chomdhéanann an tromlach cáilithe in ionannas le 62 % ar a laghad de dhaonra iomlán an Aontais. Más amhlaidh nach mar sin atá, ní ghlacfar an gníomh. 3. Tráth gach aontachais iardain, déanfar an tairseach dá dtagraítear i mír 2 a ríomh ionas nach mó an tairseach le haghaidh tromlaigh cháilithe arna shonrú i vótaí ná an tairseach a thig ón tábla sa Dearbhú maidir le méadú an Aontais Eorpaigh atá in Ionstraim Chríochnaitheach na Chomhdhála a ghlac Conradh Nice. 4. Gabhfaidh éifeacht leis na forálacha seo a leanas an 1 Samhain 2009: - Airteagal I-44(3), an tríú fomhír, an ceathrú fomhír agus an cúigiú fomhír, den Bhunreacht, - Airteagal I-59(5), an dara fomhír agus an tríú fomhír, den Bhunreacht, - Airteagal I-60(4), an dara fomhír, den Bhunreacht, - Airteagal III-179(4), an tríú fomhír agus an ceathrú fomhír, den Bhunreacht, - Airteagal III-184(6), an tríú fomhír agus an ceathrú fomhír, den Bhunreacht, - Airteagal III-184(7), an tríu fomhír agus an ceathrú fomhír, den Bhunreacht, - Airteagal III-194(2), an dara fomhír agus an tríú fomhír, den Bhunreacht, - Airteagal III-196(3), an dara fomhír agus an tríú fomhír, den Bhunreacht, - Airteagal III-197(4), an dara fomhír agus an tríú fomhír, den Bhunreacht, - Airteagal III-198(2), an tríú fomhír, den Bhunreacht, - Airteagal III-312(3), an tríú fomhír agus an ceathrú fomhír, den Bhunreacht, - Airteagal III-312(4) an tríú fomhír agus an ceathrú fomhír, den Bhunreacht, - Airteagal 1, an dara mír, an tríú mír agus an ceathrú mír, agus Airteagal 3(1), an dara fomhír, an tríú fomhír agus an ceathrú fomhír, den Phrótacal maidir le seasamh na Ríochta Aontaithe agus na hÉireann i dtaca le beartais a bhaineann le rialuithe ag teorainneacha, le tearmann agus inimirce, agus leis an gcomhar breithiúnach in ábhair shibhialta, agus i dtaca leis an gcomhar póilíneachta, - Airteagal 1, an dara mír, an tríú mír agus an ceathrú mír, agus Airteagal 5, an tríú mír, an ceathrú mír agus an cúigiú mír, den Phrótacal maidir le seasamh na Danmhairge. Go dtí an 31 Deireadh Fómhair 2009, nuair nach nglacann comhaltaí uile na Comhairle páirt sa vótáil, is é sin sna cásanna dá dtagraítear sna hAirteagail atá luaite sa chéad fhomhír, saineofar an tromlach cáilithe mar an chionmhaireacht chéanna de na vótaí ualaithe agus an chionmhaireacht chéanna de chomhaltaí na Comhairle agus, más iomchuí, an céatadán céanna de dhaonra na mBallstát i dtrácht, agus atá leagtha síos i mír 2. Airteagal 3 Go dtí go dtiocfaidh an cinneadh Eorpach dá dtagraítear in Airteagal I-24(4) den Bhunreacht i bhfeidhm, féadfaidh an Chomhairle teacht le chéile sna foirmíochtaí arna leagan síos in Airteagal I-24(2) agus (3) agus sna foirmíochtaí eile atá ar an liosta arna bhunú le cinneadh Eorpach ón gComhairle Gnóthaí Ginearálta, ag gníomhú di trí thromlach simplí. TEIDEAL III FORÁLACHA A BHAINEANN LEIS AN gCOIMISIÚN, LENA nÁIRÍTEAR AIRE GNÓTHAÍ EACHTRACHA AN AONTAIS Airteagal 4 Na comhaltaí den Choimisiún a bheidh i seilbh oifige ar an dáta a thiocfaidh an Conradh ag bunú Bunreachta don Eoraip i bhfeidhm, fanfaidh siad i seilbh oifige go dtí deireadh a dtéarma oifige. Ar a shon sin, an lá a cheapfar Aire Gnóthaí Eachtracha an Aontais, tiocfaidh deireadh le téarma oifige an chomhalta a bhfuil an náisiúntacht chéanna aige le hAire Gnóthaí Eachtracha an Aontais. TEIDEAL IV FORÁLACHA A BHAINEANN LE hARDRÚNAÍ NA COMHAIRLE, ARDIONADAÍ DON CHOMHBHEARTAS EACHTRACH AGUS SLÁNDÁLA, AGUS LE LEAS-ARDRÚNAÍ NA COMHAIRLE Airteagal 5 Tiocfaidh deireadh le téarma oifige Ardrúnaí na Comhairle, Ardionadaí don Chomhbheartas eachtrach agus slándála, agus le téarma oifige Leas-Ardrúnaí na Comhairle ar an dáta a thiocfaidh an Conradh ag bunú Bunreachta don Eoraip i bhfeidhm. Ceapfaidh an Chomhairle Ardrúnaí i gcomhréir le hAirteagal III-344(2) den Bhunreacht. TEIDEAL V FORÁLACHA A BHAINEANN LE COMHLACHTAÍ COMHAIRLEACHA Airteagal 6 Go dtí go dtiocfaidh an cinneadh Eorpach dá dtagraítear in Airteagal III-386 den Bhunreacht i bhfeidhm, is mar seo a leanas a chionroinnfear comhaltaí Choiste na Réigiún: An Bheilg | 12 | Poblacht na Seice | 12 | An Danmhairg | 9 | An Ghearmáin | 24 | An Eastóin | 7 | An Ghréig | 12 | An Spáinn | 21 | An Fhrainc | 24 | Éire | 9 | An Iodáil | 24 | An Chipir | 6 | An Laitvia | 7 | An Liotuáin | 9 | Lucsamburg | 6 | An Ungáir | 12 | Málta | 5 | An Ísiltír | 12 | An Ostair | 12 | An Pholainn | 21 | An Phortaingéil | 12 | An tSlóivéin | 7 | An tSlóvaic | 9 | An Fhionlainn | 9 | An tSualainn | 12 | An Ríocht Aontaithe | 24 | Airteagal 7 Go dtí go dtiocfaidh an cinneadh Eorpach dá dtagraítear in Airteagal III-389 den Bhunreacht i bhfeidhm, is mar seo a leanas a chionroinnfear comhaltaí an Choiste Eacnamaíoch agus Shóisialta: An Bheilg | 12 | Poblacht na Seice | 12 | An Danmhairg | 9 | An Ghearmáin | 24 | An Eastóin | 7 | An Ghréig | 12 | An Spáinn | 21 | An Fhrainc | 24 | Éire | 9 | An Iodáil | 24 | An Chipir | 6 | An Laitvia | 7 | An Liotuáin | 9 | Lucsamburg | 6 | An Ungáir | 12 | Málta | 5 | An Ísiltír | 12 | An Ostair | 12 | An Pholainn | 21 | An Phortaingéil | 12 | An tSlóivéin | 7 | An tSlóvaic | 9 | An Fhionlainn | 9 | An tSualainn | 12 | An Ríocht Aontaithe | 24 | --------------------------------------------------